
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШИ
ЧЕЧИМ


	2020-жылдын ««08»  апрели
	         № 37 
	Минск шаары




«Евразия өкмөттөр аралык кеңешинин 2016-жылдын 12-августундагы № 5 чечимине өзгөртүүлөрдү киргизүү жөнүндө жана сериялык продукциялардын чыгарылышы тууралуу сертификаттын колдонулушу жөнүндө» Евразия өкмөттөр аралык кеңешинин чечиминин долбоору жөнүндө

Жогорку Евразия экономикалык кеңеши чечти:
1. «Евразия өкмөттөр аралык кеңешинин 2016-жылдын 12-августундагы № 5 чечимине өзгөртүүлөрдү киргизүү жөнүндө жана сериялык продукциялардын чыгарылышы тууралуу сертификаттын колдонулушу жөнүндө» Евразия өкмөттөр аралык кеңешинин чечиминин долбоору (тиркелет) жактырылсын жана Евразия өкмөттөр аралык кеңешинин кароосуна киргизилсин.
2. Ушул чечим расмий жарыяланган күнүнөн тартып 10 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	
Беларусь Республикасынан

	Казакстан Республикасынан
	Кыргыз Республикасынан
	Россия Федерациясынан

	
М. Григорян
	
И. Петришенко
	
А. Смаилов
	Э. Асрандиев
	А. Оверчук









ЕВРАЗИЯ ӨКМӨТТӨР АРАЛЫК КЕҢЕШИ


ЧЕЧИМ

	20  -жылдын «   »
	         №
	    шаары




Евразия өкмөттөр аралык кеңешинин 2016-жылдын 12-августундагы № 5 чечимине өзгөртүүлөрдү киргизүү жөнүндө жана сериялык продукциялардын чыгарылышы тууралуу сертификаттын колдонулушу жөнүндө

2015-жылдын 16-октябрындагы Евразия экономикалык бирлигинин бажы аймагына товарларды ташып кирүүнүн жана жүгүртүүнүн айрым маселелери жөнүндө протоколдун 3-беренесин ишке ашыруу максатында жана 2014-жылдын 29-майындагы Евразия экономикалык бирлиги жөнүндө Келишимдин 16-беренесинин 1-пунктунун негизинде Евразия өкмөттөр аралык кеңеши чечти:
1. Евразия өкмөттөр аралык кеңешинин 2016-жылдын 12-августундагы “Казакстан Республикасынын Бүткүл дүйнөлүк соода уюмуна кошулгандыгына байланыштуу Евразия экономикалык бирлигинин бажы аймагына товарларды ташып кирүүнүн жана жүгүртүүнүн айрым маселелери жөнүндө” чечиминин 2-пунктунун “б” пунктчасында “товарларды өткөрүүдө,” деген сөздөрдөн кийин “эгер башка Евразия өкмөттөр аралык кеңешинин чечими менен каралган эмес болсо,” деген сөздөр менен толукталсын
2.  Ушул Чечим күчүнө кирген күндөн 9 ай аралыгында Казакстан Республикасынын аймагында өндүрүлгөн жана № 1 тиркемеге ылайык тизмекке киргизилген товарларды Казакстан Республикасынын аймагынан Евразия экономикалык бирлигинин башка мүчө мамлекеттеринин аймагына өткөрүүдө Евразия өкмөттөр аралык кеңешинин 2016-жылдын 12-августундагы № 5 чечиминин 2-пунктунун “б” пунктчасы менен каралган ББ-1 формасындагы товарлардын чыгарылышы жөнүндө сертификатты көрсөтүүнүн ордуна № 2 тиркемеге ылайык талаптарга шайкеш толтурула турган сериялык продукциялардын чыгарылышы жөнүндө сертификатты колдонууга жол берилери белгиленсин. Сериялык продукциялардын чыгарылышы жөнүндө сертификатты берүү жана колдонууну контролдоо № 3 тиркемеге ылайык ишке ашырылат. Сериялык продукциялардын чыгарылышы жөнүндө сертификат берилген продукциянын ар бир партиясы сертификат берилген өндүрүүчү тарабынан күбөлөндүрүлгөн ушул сертификаттын көчүрмөсү, ошондой эле товарлардын чыгарылышы жөнүндө деклорация менен коштолот, анын тексти 2009-жылдын 20-ноябрындагы Көз карандысыз Мамлекеттердин Шериктештигинде Товарлардын чыккан өлкөсүн аныктоонун эрежелери жөнүндө макулдашуунунун ажырагыс бөлүгү болуп саналган Товардын келип чыккан өлкөсүн аныктоо эрежелерине карата № 5 тиркемеге ылайык таризделет.
Ушул пунтктун биринчи абзацында көрсөтүлгөн мөөнөт Евразия өкмөттөр аралык кеңешинин чечими менен узартылышы мүмкүн.

Евразия өкмөттөр аралык кеңешинин мүчөлөрү:

	Армения Республикасынан
	
Беларусь Республикасынан

	Казакстан Республикасынан
	Кыргыз Республикасынан
	Россия Федерациясынан

№ 1 ТИРКЕМЕ

Евразия өкмөттөр аралык кеңешинин 20  -жылдын “  ” -           №     чечимине

Казакстан Республикасынын аймагында өндүрүлгөн сериялык продукциялардын чыгарылышы жөнүндө сертификатты колдонууга уруксат берилген товарлардын 
ТИЗМЕГИ

	ЕАЭБ ТЭИ ТН коду
	Товардын аталышы1

	0201 10 000
	Бодо малдын жаңы же муздатылган бүтүн жана жарым эти

	0201 20
	Бодо малдын жаңы же муздатылган бөлүнгөн, сөөгүнөн ажыратылбаган эти

	0201 30 000
	Бодо малдын жаңы же мыздатылган, сөөгүнөн ажыратылган эти

	0203 11
	Чочконун жаңы же муздатылган бүтүн жана жарым эти

	0203 19
	Чочконун башка жаңы же тоңдурулган эти

	0207 11
	Үй тоогунун (Gallus domesticus) бөлүктөргө бөлүнбөгөн, жаңы жана муздатылган эти жана субпродуктулар

	0207 13
	Үй тоогунун (Gallus domesticus) жаңы жана муздатылган бүтүн этинин жарымы жана субпродуктулар

	0207 44
	Өрдөктүн жаңы кармалган жана муздатылган эти жана субпродуктулары, бөлүнгөн эти 

	0301 11 000 0
	Тирүү тузсуз суудагы жылтырак балык 

	0301 99
	Тирүү башка балыктар

	0302 11
	Жаңы жана муздатылган форель (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache и Oncorhynchus chrysogaster) ЕАЭБнын ТЭИнин ТНнын 0304 товардык позициясындагы балыктын филеси менен балыктын башка эттерин кошпогондо жана 0302 91 – 0302 99 субпозициялардагы балыктын тамак-иш субпродуктуларды кошпогондо

	0302 72 000 0
	Жаңы жана муздатылган сом (Pangasius spp., Silurus spp., Clarias spp., Ictalurus spp.) ЕАЭБнын ТЭИнин ТНнын 0304 товардык позициясындагы балыктын филеси менен балыктын башка эттерин кошпогондо жана 0302 91 – 0302 99 субпозициялардагы балыктын тамак-иш субпродуктуларды кошпогондо

	0302 99 000
	Жаңы жана муздатылган башка балыктын тамак-иш субпродуктулары

	0304 39 000 0
	Карптын (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.), угордун (Anguilla spp.) жана жыланбаштын (Channa spp.) жаңы же муздатылган филеси

	0304 59
	Жаңы жана муздатылган башка балыктын эти (фаршты кошкондо), ЕАЭБнын ТЭИнин ТНнын 0304 51 000 0 – 0304 57 000 0 позициясында көрсөтүлгөндөрдү кошпогондо

	0403 90 510 1
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулбаган, кургак салмактын пайызы 3төн ашпаган майлуулуктагы, таза көлөмү 0,35 литрден ашпаган баштапкы таңгактагы балдардын тамак-ашы үчүн кефир

	0403 90 510 2
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулбаган, кургак салмактын пайызы 3төн ашпаган майлуулуктагы кефир 

	0403 90 510 9
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулбаган, кургак салмактын пайызы 3төн ашпаган майлуулуктагы башка ферменттелген же ачытылган сүт жана каймак

	0403 90 530 1
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулбаган, кургак салмактын пайызы 3төн жогору, бирок 6дан ашпаган майлуулуктагы, таза көлөмү 0,35 литрден ашпаган баштапкы таңгактагы балдардын тамак-ашы үчүн кефир

	0403 90 530 2
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулбаган, кургак салмактын пайызы 3төн жогору, бирок 6дан ашпаган майлуулуктагы башка кефир 

	0403 90 530 9
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулбаган, кургак салмактын пайызы 3төн жогору, бирок 6дан ашпаган майлуулуктагы башка ферменттелген же ачытылган сүт жана каймак

	0403 90 590 0
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулбаган, кургак салмактын пайызы 3төн жогору майлуулуктагы башка ферменттелген же ачытылган сүт жана каймак

	0403 90 610 0
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулган, кургак салмактын пайызы 3төн ашпаган майлуулуктагы башка ферменттелген же ачытылган сүт жана каймак

	0403 90 630 0
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулган, кургак салмактын пайызы 3төн жогору, бирок 6дан ашпаган майлуулуктагы башка ферменттелген же ачытылган сүт жана каймак

	0403 90 690 0
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулган, кургак салмактын пайызы 6дан жогору майлуулуктагы башка ферменттелген же ачытылган сүт жана каймак

	0403 90 910 0
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулган, сүттүн кургак салмагынын пайызы 3төн ашпаган майлуулуктагы башка ферменттелген же ачытылган сүт жана каймак

	0403 90 930 0
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулган, сүттүн кургак салмагынын пайызы 3төн жогору, бирок 6дан ашпаган майлуулуктагы башка ферменттелген же ачытылган сүт жана каймак

	0403 90 990 0
	Даам-жыпар жыттуу кошумчалары жок жана жемиш, жаңгак же какао кошулбаган, шекер же башка таттуу кылуучу заттар кошулган, сүттүн кургак салмагынын пайызы 6дан жогору майлуулуктагы башка ферменттелген же ачытылган сүт жана каймак

	0404 10 480 0
	Коюлтулган жана коюлтулган эмес, шекер же башка таттуу кылуучу заттар кошулбаган, 15%дан ашпаган белоктун кошулмасы бар (азоттун өлчөмү х 6,38) жана кургак салмагынын пайызы 1,5тен ашпаган майлуулуктагы сүттүн сары суусу жана түрүн өзгөрткөн сүттүн сары суусу 

	0404 10 520 0
	Коюлтулган жана коюлтулган эмес, шекер же башка таттуу кылуучу заттар кошулбаган, 15%дан ашпаган белоктун кошулмасы бар (азоттун өлчөмү х 6,38) жана кургак салмагынын пайызы 1,5тен жогору, бирок 27ден ашпаган майлуулуктагы сүттүн сары суусу жана түрүн өзгөрткөн сүттүн сары суусу

	0404 10 540 0
	Коюлтулган жана коюлтулган эмес, шекер же башка таттуу кылуучу заттар кошулбаган, 15%дан ашпаган белоктун кошулмасы бар (азоттун өлчөмү х 6,38) жана кургак салмагынын пайызы 27ден жогору майлуулуктагы сүттүн сары суусу жана түрүн өзгөрткөн сүттүн сары суусу

	0404 10 560 0
	Коюлтулган жана коюлтулган эмес, шекер же башка таттуу кылуучу заттар кошулбаган, 15%дан жогору белоктун кошулмасы бар (азоттун өлчөмү х 6,38) жана кургак салмагынын пайызы 1,5тен ашпаган майлуулуктагы сүттүн сары суусу жана түрүн өзгөрткөн сүттүн сары суусу

	0404 10 580 0
	Коюлтулган жана коюлтулган эмес, шекер же башка таттуу кылуучу заттар кошулбаган, 15%дан жогору белоктун кошулмасы бар (азоттун өлчөмү х 6,38) жана кургак салмагынын пайызы 1,5тен жогору, бирок 27ден ашпаган майлуулуктагы сүттүн сары суусу жана түрүн өзгөрткөн сүттүн сары суусу

	0404 10 620 0
	Коюлтулган жана коюлтулган эмес, шекер же башка таттуу кылуучу заттар кошулбаган, 15%дан жогору белоктун кошулмасы бар (азоттун өлчөмү х 6,38) жана кургак салмагынын пайызы 27ден жогору майлуулуктагы сүттүн сары суусу жана түрүн өзгөрткөн сүттүн сары суусу

	0404 10 720 0
	Коюлтулган жана коюлтулган эмес, шекер же башка таттуу кылуучу заттар кошулган, 15%дан ашпаган белоктун кошулмасы бар (азоттун өлчөмү х 6,38) жана кургак салмагынын пайызы 1,5тен ашпаган майлуулуктагы сүттүн сары суусу жана түрүн өзгөрткөн сүттүн сары суусу

	0404 10 740 0
	Коюлтулган жана коюлтулган эмес, шекер же башка таттуу кылуучу заттар кошулган, 15%дан ашпаган белоктун кошулмасы бар (азоттун өлчөмү х 6,38) жана кургак салмагынын пайызы 1,5тен жогору, бирок 27ден ашпаган майлуулуктагы сүттүн сары суусу жана түрүн өзгөрткөн сүттүн сары суусу

	0404 10 760 0
	Коюлтулган жана коюлтулган эмес, шекер же башка таттуу кылуучу заттар кошулган, 15%дан ашпаган белоктун кошулмасы бар (азоттун өлчөмү х 6,38) жана кургак салмагынын пайызы 27ден жогору майлуулуктагы сүттүн сары суусу жана түрүн өзгөрткөн сүттүн сары суусу

	0404 10 780 0
	Коюлтулган жана коюлтулган эмес, шекер же башка таттуу кылуучу заттар кошулган, 15%дан жогору белоктун кошулмасы бар (азоттун өлчөмү х 6,38) жана кургак салмагынын пайызы 1,5тен ашпаган майлуулуктагы сүттүн сары суусу жана түрүн өзгөрткөн сүттүн сары суусу

	0404 10 820 0
	Коюлтулган жана коюлтулган эмес, шекер же башка таттуу кылуучу заттар кошулган, 15%дан жогору белоктун кошулмасы бар (азоттун өлчөмү х 6,38) жана кургак салмагынын пайызы 1,5тен жогору, бирок 27ден ашпаган майлуулуктагы сүттүн сары суусу жана түрүн өзгөрткөн сүттүн сары суусу

	0404 10 840 0
	Коюлтулган жана коюлтулган эмес, шекер же башка таттуу кылуучу заттар кошулган, 15%дан жогору белоктун кошулмасы бар (азоттун өлчөмү х 6,38) жана кургак салмагынын пайызы 27ден жогору майлуулуктагы сүттүн сары суусу жана түрүн өзгөрткөн сүттүн сары суусу

	0404 90 210 02
	Шекер же башка таттуу кылуучу заттардын кошулбаган, кургак салмагынын пайызы 1,5тен ашпаган майлуулуктагы сүттүн табигый компоненттеринен жасалган башка продуктулар

	0404 90 230 02
	Шекер же башка таттуу кылуучу заттардын кошулбаган, кургак салмагынын пайызы 1,5тен жогору, бирок 27ден ашпаган майлуулуктагы сүттүн табигый компоненттеринен жасалган башка продуктулар

	0404 90 290 02
	Шекер же башка таттуу кылуучу заттардын кошулбаган, кургак салмагынын пайызы 27ден жогору майлуулуктагы сүттүн табигый компоненттеринен жасалган башка продуктулар

	0404 90 810 02
	Шекер же башка таттуу кылуучу заттардын кошулган, кургак салмагынын пайызы 1,5тен ашпаган майлуулуктагы сүттүн табигый компоненттеринен жасалган башка продуктулар

	0404 90 830 02
	Шекер же башка таттуу кылуучу заттардын кошулган, кургак салмагынын пайызы 1,5тен жогору, бирок 27ден ашпаган майлуулуктагы сүттүн табигый компоненттеринен жасалган башка продуктулар

	0404 90 890 02
	Шекер же башка таттуу кылуучу заттардын кошулган, кургак салмагынын пайызы 27ден жогору майлуулуктагы сүттүн табигый компоненттеринен жасалган башка продуктулар

	1902 20 100 03
	Жылуулук менен иштетүүдөн өткөрүлгөн же өткөрүлбөгөн же башка ыкма менен даярдалган, кургак салмагынын пайызы 20дан жогору балык, рак сыяктуулар, моллюскалар же башка сууда жашаган омурткасыздар менен толтурулган макарон азыктары

	1902 20 300 03
	Жылуулук менен иштетүүдөн өткөрүлгөн же өткөрүлбөгөн же башка ыкма менен даярдалган, кургак салмагынын пайызы 20дан жогору колбаса жана эт жана эттин субпродуктуларынын ар кандай түрүнөн жасалган окшош азыктарды, ар кандай түрдөгү же чыгарылыштагы майларды кошуу менен толтурулган макарон азыктары 

	1902 20 910 03
	Жылуулук менен иштетүүдөн өткөрүлгөн макарон азыктары

	1902 20 990 03
	Жылуулук менен иштетүүдөн өткөрүлбөгөн же башка ыкма менен жасалбаган, ичи толтурулган башка макарон азыктары



____________________
1 Ушул тизмекти атоо максатында ЕАЭБ ТЭИ ТН кодун жетекчиликке алуу керек, товардын аталышы ыңгайлуу пайдалануу үчүн гана келтирилди.
2 Катуу (анын ичинде тоңдурулган), кургак жана порошок сыяктуу товарлардан тышкары.
3 Тоңдурулган түрдөгү товарлардан тышкары. 	


















     № 2 ТИРКЕМЕ
Евразия өкмөттөр аралык кеңешинин 20  -жылдын “  ” -           №     чечимине

Сериялык продукциялардын чыгарылышы жөнүндө сертификатты толтуруу боюнча 
ТАЛАПТАР  

1. Сериялык продукциялардын чыгарылышы жөнүндө сертификат (мындан ары – сертификат) 2009-жылдын 20-ноябрындагы Көз карандысыз Мамлекеттердин Шериктештигинде Товарлардын чыккан өлкөсүн аныктоонун эрежелери жөнүндө макулдашуунун ажырагыс бөлүгү болуп саналган Товардын келип чыккан өлкөсүн аныктоо  эрежелерине ылайык берилген ББ-1 формасындагы товарлардын чыгарылышы тууралуу сертификаттын бланкына таризделет. 
2. Сертификат төмөнкүдөй талаптарга ылайык толтурулат:  
а) 1- графада товардын аталышы (жеке ишкер үчүн – фамилиясы, аты-жөнү) жана Казакстан Республикасындагы товар өндүрүүчүнүн дареги көрсөтүлөт;
б) 2- графада “Талап кылган жерге көрсөтүү үчүн” деп жазылат;
в) 3- графа толтурулбайт;
г) 4-графада сертификаттын уникалдуу каттоо номери, сертификатты берген өлкө – Казакстан Республикасы көрсөтүлөт, “... көрсөтүү үчүн” деген сап толтурулбайт;
д) 5-графада “СЕРИЯЛЫК ПРОДУКЦИЯЛАРДЫН ЧЫГАРЫЛЫШЫ ЖӨНҮНДӨ СЕРТИФИКАТ. Сертификаттын жарамдуу мөөнөтү берилген күндөн тартып 6 айды түзөт. 
ЕӨАК     -жылдын                   №     чечимине ылайык берилди” деп жазылат. 
Зарылдыкка жараша башка кызматтык жазуулар жүргүзүлөт же кызматтык белгилер коюлат;
е) 6-графада товардын катар номери көрсөтүлөт. Графаны толтурбай коюуга болот;
ж) 7-графа толтурулбайт;
з) 8-графада товардын коммерциялык аталышы, Евразия экономикалык бирлигинин Тышкы экономикалык ишмердигинин бирдиктүү товардык номенклатурасына ылайык товардын 10 сандан турган коду жана башка товарды идентификациялоону ишке ашырууга уруксат берген маалыматтар көрсөтүлөт;
и) 9-графа 2009-жылдын 20-ноябрындагы Көз карандысыз Мамлекеттердин Шериктештигинде Товарлардын чыккан өлкөсүн аныктоонун эрежелери жөнүндө макулдашуунун ажырагыс бөлүгү болуп саналган Товардын келип чыккан өлкөсүн аныктоо эрежелеринин ББ-1 формасындагы товардын чыгарылышы тууралуу сертификаттын 9-графасын толтуруу үчүн 7.4-пунктунда каралган тартипте толтурулат;
к) 10-графа толтурулбайт;
л) 11-графа толтурулбайт;
м) 12-графада Казакстан Республикасынын ыйгарым укуктуу органынын (уюмунун) аталышы, анын дареги көрсөтүлөт, мөөрдүн оттискасы жана сертификат берилген дата басылат, ошондой эле сертификатты күбөлөндүрүүгө ыйгарым укуктуу адамдын колу, фамилиясы жана аты-жөнү жазылат. 
Датаны, ошондой эле ыйгарым укуктуу адамдын фамилиясын жана аты-жөнүн кол менен жазуу же штамп басуу менен көрсөтүүгө жол берилет;
н) 13-графада товарды чыгарган өлкө тууралуу маалыматтардын декларацияланган датасы, ошондой эле товарды өндүрүүчүнүн ыйгарым укуктуу өкүлүнүн (жеке ишкердин) фамилиясы жана аты-жөнү көрсөтүлөт, ал адамдын кол тамгасы коюлат жана мөөрдүн оттиски (жеке ишкер үчүн – болсо) басылат.
Дата, фамилия жана аты-жөнүн кол менен жазууга же штамп басуу жолу менен көрсөтүүгө жол берилет.
“Өлкөнүн аталышы” деген бөлүкчөдө Казакстан Республикасы көрсөтүлөт. 

______________










	№ 3 ТИРКЕМЕ 
Евразия өкмөттөр аралык кеңешинин 20  -жылдын “  ” -           №     чечимине

Сериялык продукциялардын чыгарылышы жөнүндө сертификатты берүү жана колдонулушун контролдоо 
ТАРТИБИ 

1. Сериялык продукциялардын чыгарылышы жөнүндө сертификат (мындан ары – сертификат) сертификаттын иштөө мөөнөтүнүн аралыгында өзгөрүлбөс өндүрүштүк процесстин алкагында Казакстан Республикасынын бир өндүрүүчүсү тарабынан өндүрүлүүчү товардын чыгарылышын тастыктоочу жана Евразия экономикалык бирлигинни Тышкы экономикалык ишмердигинин бирдиктүү товардык номенклатурасына ылайык 10 сандан турган кодго ээ документ. 
2. Сертификат Казакстан Республикасынын аймагында өндүрүлгөн товарлардын тизмегине кирген товарларга карата берилет, аларга карата сериялык продукциялардын (мындан ары – сериялык продукция) чыгарылышы тууралуу сертификатты пайдаланууга жол берилет (Евразия өкмөттөр аралык кеңешинин  _20  -жылдын “  ” -            №  чечимине 1-тиркеме).    
3. Сертификат 2009-жылдын 20-ноябрындагы Көз карандысыз Мамлекеттердин Шериктештигинде Товарлардын чыккан өлкөсүн аныктоонун эрежелери жөнүндө макулдашуунунун ажырагыс бөлүгү болуп саналган Товардын келип чыккан өлкөсүн аныктоо эрежелеринде каралган сериялык продукциянын товарлардын келип чыккан өлкөсүн аныктоо критерийлерине (мындан ары – чыгаруу критерийлери) шайкештигин тастыктайт. 
4. Сертификат Казакстан Республикасынын ыйгарым укуктуу органы (ыйгарым укуктуу уюму) тарабынан берилет (мындан ары – ыйгарым укуктуу орган).
5. Сертификаттын иштөө мөөнөтү берилген күндөн тартып 6 айды түзөт. Сертификаттын иштөөсү анын иштөө мезгилинде өткөрүлүүчү сериялык продукциялардын чектелбеген партияларынын санына жайылтылат.
6. Сертификат сериялык продукцияны өндүрүүчү болуп саналган арыз берүүчүгө берилет. 
7. Сертификатты алуу шарты болуп сертификаттын иштөө мөөнөтү аралыгындагы өндүрүштүк процесстин өзгөрүлбөстүгү саналат. 
Өндүрүштүк процесстин өзгөрүлбөстүгү деп даяр сериялык продукциянын өздүк наркынын сакталышы жана (же) сертификаттын бүткүл иштөө мөөнөтүнүн аралыгында бардык өндүрүлүүчү тиешелүү сериялык продукцияларга карата чыгаруу критерийлерин сактоо камсыз болгондой кылып аны өндүрүү үчүн зарыл болгон технологиялык операцияларды аткаруунун өзгөрүлбөстүгү түшүнүлөт. 
Эгер сертификаттын иштөө мөөнөтүнүн аралыгында сертификат берилген сериялык продукциялардын айрым партияларын өндүрүү чыгаруу критерийлерине шайкеш келбесе, мындай партияларга карата сертификатты пайдаланууга жол берилбейт. Бул талапты бузуу фактыларын аныктоо өндүрүүчүгө берилген сертификатты ушул өндүрүүчү тарабынан сериялык продукциянын ошол эле түрүнө карата кайрадан алууга 2 жылдык мөөнөткө тыюу салуу менен жокко чыгарууга алып келет. 
Өндүрүштүк процесстин өзгөрүлбөстүгүн контролдоо жана ушул Тартиптин талаптарын бузуу фактыларын ачыктоого байланыштуу чараларды кабыл алуу Казакстан Республикасынын мыйзамдары менен аныкталган тартипте Казакстан Республикасынын мамлекеттик бийлик органы тарабынан (мындан ары - верификациялоочу орган) ишке ашырылат.
8. Сертификат алууга арыз берүүчү сертификатты алууга арыз берген датадан мурунку 6 ай аралыгында Казакстан Республикасынын бажы жана салык мыйзамдарын бузбаган жана сериялык продукцияларды 1 жылдан кем эмес убакыттан бери өндүрүүнү ишке ашырып келе жаткан Казакстан Республикасынын өндүрүүчүсү (юридикалык жак же жеке ишкер) сертификатты алууга арыз берүүчү боло алат. 
Сериялык продукцияны өндүрүү башталган учурда сертификат алууга арыз берүүчү катары мындай сериялык продукцияга карата ушул пункттун биринчи абзацында аталган талаптарды канааттандырган жана 1 жылдан кем эмес убакыт аралыгында сериялык продукциялар менен бир өңчөй товарларды өндүрүүнү ишке ашырган Казакстан Республикасынын өндүрүүчүсү (юридикалык жак же жеке ишкер) өндүрүүчүсү боло алат. Бул учурда ушул пункттун биринчи абзацында аталган сериялык продукцияны өндүрүү мөөнөтү тууралуу талап мындай өндүрүүчүгө карата колдонулбайт. Ушул Тартипте бир өңчөй товарлар деп ЕАЭБ ТЭИ ТН сериялык продукциясы менен бир товардык тобуна бөлүнгөн товарлар түшүнүлөт.   
Сертификатты алууга арыз берүү формасы, сертификатты алуу үчүн зарыл болгон документтердин тизмеги, ошондой эле сертификатты берүү мөөнөтү Казакстан Республикасынын мыйзамдары менен белгиленет. 
Ыйгарым укуктуу орган Казакстан Республикасынын мыйзамдарына ылайык сертификатты берүү тартибинин бузулушу үчүн жоопкерчиликке тартылат. 
9. Сертификат бергенге чейин ыйгарым укуктуу орган Казакстан Республикасынын мыйзамдары менен аныкталган тартипте сертификатты алуу үчүн берилген документтердин жана алардагы камтылган  маалыматтардын аныктыгын (анын ичинде зарыл болгон учурда сериялык продукцияларды өндүргөн жайларды текшерүү жолдору менен) текшерүүнү ишке ашырат. Тиешелүү текшерүүлөрдүн жыйынтыктары ыйгарым укуктуу органда сертификатты берген күндөн тартып 3 жыл убакытка чейин сакталат. 
10. Аймагына сертификат менен коштолгон сериялык продукция жеткирилүүчү Евразия экономикалык бирлигинин мүчө мамлекетинен (мындан ары – мүчө мамлекет) жүйөлүү кайрылуу келип түшкөн учурда верификациялоочу орган Казакстан Республикасынын мыйзамдарына ылайык ушул Тартиптин 7-пунктунун жобосунун сакталышын тактоо максатында сериялык продукциянын чыгарылышына кошумча текшерүүнү жүргүзөт.
Текшерүү сертификаттын иштөө мөөнөтүнүн аралыгында 2 жолудан көп эмес жана 2 айда 1 жолудан көп эмес жүргүзүлөт. 
11. Эгер сертификаттын иштөө мөөнөтү бүткөнгө чейин тиешелүү сериялык продукциянын өндүрүү процесси, өндүрүүчүнүн пикири боюнча, чыгаруу критерийлери сакталбай жаткандай өзгөрүлсө, өндүрүүчү мындай өзгөрүүлөр жана анын себептери жөнүндө ыйгарым укуктуу органга билдирүүгө милдеттүү, ошондой эле сериялык продукциялардын тиешелүү партияларына карата сертификатты пайдаланууга жол бербөөгө милдеттүү. 
Ыйгарым укуктуу орган өндүрүүчүдөн аталган билдирүүнү алган учурда ушул Тартиптин 10-пунктунун жобосуна карабай сериялык продукциялардын чыгарылышын кезексиз текшерүүнү жүргүзөт.  Өндүрүштүк процесстин олуттуу өзгөрүүсүнөн улам чыгаруу критерийлери сакталбай жатса, сертификаттын иштөөсү ушул Тартиптин 7-пунктуна ылайык өндүрүштүк процесстин өзгөрбөстүгүн калыбына келтирүүгө чейин токтотулат. Чыгаруу критерийлерине жооп бербеген сериялык продукцияларга карата сертификатты пайдаланган фактылар аныкталган учурда сертификат жокко чыгарылат.
Ыйгарым укуктуу орган мүчө мамлекеттердин компетенттүү органдарына сертификаттардын иштөөсү токтогондугу жана жокко чыгарылгандыгы тууралуу маалымат берет. 
12. Ыйгарым укуктуу орган тиркемеге ылайык форма боюнча берилген сертификаттардын реестрин түзүүнү камсыз кылат жана аны “Интернет” маалыматтык-телекоммуникациялык тармагындагы өзүнүн расмий сайтына жайгаштырууну жана күн сайын актуалдашуусун камсыз кылат. 
13. Казакстан Республикасы Евразия экономикалык комиссиясына (мындан ары – Комиссия) ыйгарым укуктуу орган жөнүндө маалыматтарды, ошондой эле сертификаттарды күбөлөндүрүү үчүн пайдаланылуучу мөөрлөрдүн оттисктеринин жана сертификаттарды күбөлөндүрүү укугуна ээ адамдардын кол тамгаларынын үлгүлөрүн, ошондой эле башка мүчө мамлекеттерге маалымат берүү максатында верификациялоочу орган жөнүндө маалыматтарды жөнөтөт.  
14. Аймагына сертификат менен коштолгон сериялык продукция жеткирилүүчү мүчө мамлекет тарабынан сертификат берүү жана (же) колдонуу тартибин бузуунун 10 же андан көп фактылары аныкталган учурда биринчи бузуу аныкталган күндөн 3 айдын аралыгында мындай мүчө мамлекет Комиссияга, Казакстан Республикасына жана башка мүчө мамлекеттерге аныкталган бузуулар жөнүндө билдирүү жөнөтөт. 
Аталган билдирүүнү алган учурда ыйгарым укуктуу орган билдирүүнү алган күндүн кийинки күнүнөн тартып бардык сертификаттардын ишин токтотот жана бул тууралуу билдирүү алган күнү мындай сертификаттарды алып жүрүүчүлөргө кабар берет. 
15. Комиссия ушул Тартиптин 14-пунктунда аталган билдирүү келип түшкөн күндөн баштап 3 жумуш күнүнүн ичинде билдирүү алгандыгы жөнүндө мүчө мамлекеттерге маалымат берет жана билдирүү келип түшкөн күндөн баштап 20 календардык күндөн ашпаган мөөнөттө массалык бузуулардын келип чыгышына алып келген себептерди аныктоо жана жоюу максатында түшүндүрүүлөрдү жүргүзүүнү камсыз кылат.  
16.	Сетификаттардын иштөөсү Казакстан Республикасы тарабынан бардык ачыкталган бузуулар жоюлгандан кийин жана бардык мүчө мамлекеттердин макулдугуна жетишкен учурда жаңыртылат (иштөө мөөнөтү бүткөн сертификаттардан тышкары).

